Pomocný prípravok v ochrane rastlín pre profesionálnych používateľov

**HELIOSOL®**

Adjuvant pre herbicídy, insekticídy, fungicídy, akaricídy a regulátory rastu vo forme emulzného koncentrátu (EC).

**AKTÍVNA ZLOŽKA:** terpineol 70 % hm.(665 g/l )

**Látky nebezpečné pre zdravie, ktoré prispievajú ku klasifikácii prípravku**:

terpineol CAS: 8000-41-7

**OZNAČENIE:**

|  |
| --- |
|  |
| GHS07 |

|  |
| --- |
| **Pozor** |

**H319 Spôsobuje vážne podráždenie očí.**

**H412 Škodlivý pre vodné organizmy, s dlhodobými účinkami.**

**EUH208 Obsahuje** **dipentén a terpinolén. Môže vyvolať alergickú reakciu.**

**EUH401 Dodržiavajte návod na používanie, aby ste zabránili vzniku rizík pre zdravie ľudí a životné prostredie.**

P280 Noste ochranné rukavice/ochranný odev/ochranu očí/ochranu tváre.

P305 + P351

+ P338 PO ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.

P337 + P313 Ak podráždenie očí pretrváva: vyhľadajte lekársku pomoc.

P273 Zabráňte uvoľneniu do životného prostredia.

P501 Zneškodnite obsah/nádobu ako nebezpečný odpad.

**SP1 Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).**

**Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!**

**Pred použitím prípravku si dôkladne prečítajte návod na použitie!**

**Uložte mimo dosahu zvierat!**

**V kombinácii s prípravkom na ochranu rastlín sa uplatňuje prísnejšia klasifikácia!**

|  |  |
| --- | --- |
| **Držiteľ autorizácie:**  | Action Pin, 30 rue Gambetta, 40100 Dax, Francúzska republikaKorešpondenčná adresa:Action Pin, ZI de Cazalieu – CS 60030, 40260 CASTETS, Francúzska republika |
|  |  |
| **Číslo autorizácie ÚKSÚP**:  | 17-00107-PM |
|  |
| **Dátum výroby**: | uvedené na obale |
| **Číslo výrobnej šarže**: | uvedené na obale |
|  |  |
| **Balenie:**  | 1 l alebo 5 l PET fľaša, 5 l alebo 20 l HDPE kanister  |

(R) je ochranná známka firmy

**Návod na použitie**

|  |  |  |  |  |
| --- | --- | --- | --- | --- |
| **Plodina** | **Účel použitia** | **Dávka** | **Ochranná doba** | **Poznámka** |
| podľa použitého prípravku | zlepšenie vlastností aplikačnej kvapaliny | 0,5 % TM s autorizovanými herbicídmi a regulátormi,0,2 % TMs autorizovanýmifungicídmi a insekticídmi |  |  |

**Pokyny pre aplikáciu**

Pomocný prípravok HELIOSOL® aplikujte s autorizovanými prípravkami na ochranu rastlín v súlade s návodom na ich použitie. Maximálny počet ošetrení: v súlade so schválenými podmienkami pre použitie konkrétneho prípravku.

**VPLYV NA UŽITOČNÉ A INÉ NECIEĽOVÉ ORGANIZMY**

Riziká vyplývajúce z použitia prípravku sú pri dodržaní návodu na použitie, predpísanej dávky alebo koncentrácie a správnej aplikácii pre včely a zver prijateľné.

**PRÍPRAVA POSTREKOVEJ KVAPALINY A ZNEŠKODNENIE OBALOV**

Podľa pokynov na etikete prípravku na ochranu rastlín, s ktorým sa pomocný prípravok aplikuje.

**BEZPEČNOSTNÉ OPATRENIA**

Počas práce a po nej, až do odloženia osobných ochranných pracovných prostriedkov a do dôkladného umytia nejedzte, nepite a nefajčite. Zabráňte akémukoľvek priamemu či nepriamemu styku prípravku s pokožkou a očami. Ochranný odev vyperte, resp. dôkladne očistite tie osobné ochranné prostriedky, ktoré nemožno prať. Pri príprave aplikačnej kvapaliny ani pri príprave postrekov nepoužívajte kontaktné šošovky. Po manipulácii si dôkladne umyte ruky. Postrekujte len za bezvetria alebo mierneho vánku, v smere vetra a od ďalších osôb. Vstup na ošetrený pozemok je možný minimálne na druhý deň po aplikácii.

**Ochrana dýchacích ciest:** Nie je nutná.

**Ochrana rúk:** Gumené alebo plastové rukavice označené piktogramom ochrany voči chemickým látkam podľa normy STN EN 420+A1, s uvedeným kódom podľa prílohy A k STN EN 374-1.

**Ochrana očí a tváre:** Ochranné okuliare alebo ochranný štít podľa STN EN 166.

**Ochrana povrchu tela:** Celotelový ochranný odev napr. podľa STN EN 14605+A1 resp. podľa STN EN 13034+A1, príp. iný ochranný odev označený grafickou značkou „ochrana proti chemikáliám“ v súlade s STN EN ISO 13688.

**Dodatočná ochrana nôh:** Pracovná alebo ochranná obuv (napr. gumené alebo plastové čižmy) podľa STN EN ISO 20346 resp. STN EN ISO 20347 (s ohľadom na prácu v poľnohospodárskom teréne).

Pri miešaní pomocného prostriedku s prípravkom na ochranu rastlín sa potreba použitia osobných ochranných prostriedkov (OOP) stanovuje s ohľadom na najnebezpečnejšiu zložku postrekovej zmesi. Pokiaľ je obsluha postrekovacieho vozidla dostatočne chránená v kabíne vodiča, použitie OOP nie je nutné. Je však nutné mať k dispozícii aspoň ochranné rukavice a okuliare ako ochrannú rezervu pre prípad poruchy zariadenia.

**Prvá pomoc**

**Všeobecné pokyny:** V prípade pretrvávajúcich zdravotných ťažkostí (slzenie či pálenie očí, príp. pri podozrení na alergickú kožnú reakciu) alebo v prípade pochybností kontaktujte lekára.

**Pri nadýchaní:** Prerušte prácu a opustite priestor expozície.

**Pri zasiahnutí pokožky:** Okamžite odstráňte odev znečistený prípravkom. Zasiahnuté oblasti pokožky umyte vodou a mydlom (pokiaľ je to možné, použite teplú vodu). Pokožku po umytí dôkladne opláchnite.

**Pri zasiahnutí očí:** Oči vyplachujte po dobu aspoň 10 minút veľkým množstvom čistej vlažnej vody. Pokiaľ používajte kontaktné šošovky, odstráňte ich počas vyplachovania (ak je možné ľahko ich vyňať). Kontaktné šošovky nie je možné opätovne použiť a je potrebné ich zlikvidovať.

**Pri náhodnom požití:** Ústa si vypláchnite vodou, prípadne vypite pohár vody (4 dl). Nevyvolávajte zvracanie.

V prípade potreby lekár môže liečbu konzultovať s Národným toxikologickým informačným centrom v Bratislave (číslo telefónu: 02/54 77 41 66).

**ČISTENIE APLIKAČNÉHO ZARIADENIA**

Po skončení aplikácie prípravku je potrebné vyprázdniť nádrž postrekovacieho zariadenia a celé zariadenie vypláchnuť čistou vodou. Zvyšky aplikačnej kvapaliny je zakázané vylievať v blízkosti vodných zdrojov, podzemných vôd a recipientov povrchových vôd.

Všetky trysky, filtre, záchytné sitká, čerpadlá i nádrž postrekovača je nutné po použití dôkladne vyčistiť aby sa predišlo riziku poškodenia iných plodín následne ošetrovaných tým istým postrekovacím zariadením. Zvyšky nepoužitého prípravku z nádrže ani splašky z čistenia sa nesmú vylievať do kanalizácie.

**Skladovanie**

V suchých, čistých, krytých skladoch, chrániť pred poveternostnými vplyvmi, pri teplotách +5 °C až +35 °C. Chráňte pred mrazom, priamym slnečným svetlom a vlhkom. Pri dodržaní podmienok skladovania v neporušených originálnych obaloch je doba použiteľnosti prípravku 2 roky od dátumu výroby.

**ZNEŠKODNENIE OBALOV A ZVYŠKOV**

Vyprázdnený obal vymyte vodou a likvidujte ako ostatný odpad.

Nepoužitý prípravok v pôvodnom obale a prázdne obaly z prípravku odovzdajte v mieste zberu domového odpadu špeciálne vytvoreného pre tento účel (v rámci triedenia odpadov) príslušnou samosprávou (informujte sa u orgánu miestnej správy)! Obaly od prípravku sa nesmú znovu používať na akékoľvek iné účely!

Technologický zvyšok postrekovej kvapaliny a nepoužité zvyšky postrekovej kvapaliny s prípravkom na ochranu rastlín zneškodnite podľa pokynov na etikete prípravku na ochranu rastlín, s ktorým sa pomocný prípravok aplikoval.